
R E F E R A T

Centrul de Perfecţionare, Instruire şi Formare a Specialiştilor în Cadastru Agricol “PIFCA” Timişoara are închiriat prin Contractul de închiriere nr.1136/2000, modificat prin Actul adiţional nr.2/03.01.2001, spaţiul cu altă destinaţie decât aceea de locuinţă situat în imobilul din Timişoara, str. Preyer nr.33, înscris în C.F. nr.8230 Timişoara, nr. top.16610, pentru sediu asociaţie. Spaţiul închiriat este situat în imobilul din Timişoara, str. Preyer nr.33, cu intrarea din str. Crizantemelor, fiind format din 5 încăperi în suprafaţă utilă de 50,93 mp. 

 Centrul de Perfecţionare, Instruire şi Formare a Specialiştilor în Cadastru Agricol “PIFCA” Timişoara prin cererea nr.D72005-003224/10.06.2005, solicită aprobarea prelungirii Contractului de închiriere nr.1136/2000 pentru suprafeţe locative cu altă destinaţie decât aceea de locuinţă situat în imobilul din Timişoara, str. Preyer nr.33. 

Imobilul din Timişoara, str. Preyer nr.33 a fost revendicat prin notificările nr.1278/2001 şi nr.137/2002. Prin Dispoziţia nr.1901/03.09.2003 şi Dispoziţia nr.1160/212.05.2004 s-au respins notificările referitoare la cererile de restituire în natură a imobilului.
În şedinţa din data de 11.07.2005 a Comisiei de Analiză a Spaţiilor cu Altă Destinaţie decât aceea de Locuinţă situate în imobile proprietatea Primăriei precum şi în proprietatea Statului Român în administrarea Consiliului Local al Municipiului Timişoara înfiinţată prin H.C.L.M.T. nr.228/2005, analizându-se cererea Centrului de Perfecţionare, Instruire şi Formare a Specialiştilor în Cadastru Agricol “PIFCA” Timişoara s-a hotărât întocmirea unui proiect de hotărâre pentru încheierea unui contract de închiriere cu Centrul de Perfecţionare, Instruire şi Formare a Specialiştilor în Cadastru Agricol “PIFCA” Timişoara pentru spaţiul cu altă destinaţie decât aceea de locuinţă situat în imobilul din Timişoara, str. Preyer nr.33.

Având în vedere cele prezentate,

PROPUNEM :
1. Aprobarea de către Consiliul Local al Municipiului Timişoara a unui proiect de hotărâre privind prelungirea Contractului de închiriere nr.1136/2000, încheiat cu Centrul de Perfecţionare, Instruire şi Formare a Specialiştilor în Cadastru Agricol “PIFCA” Timişoara pentru spaţiul cu altă destinaţie decât aceea de locuinţă, format din 5 încăperi în suprafaţă de 50,93 m.p., situat la parterul imobilului din Timişoara, str. Preyer nr.33, înscris în CF nr.8230 Timişoara, nr. top.16610, proprietatea Statului Român, pe o perioadă de 5 ani, cu destinaţia de sediu asociaţie.

